جمهورباشقانی رجب طیب اردوغان، تورکیه‌نین گونئی سرحدینده ترور کوریدورو اولوشدورتماما قرارلی‌لیغی‌نین، قوزئی عراق اوچون ده گئچرلی اولدوغونو دئدی.
اردوغان ایران سفرین‌دن یوردا قاییدیشیندا، ژورنالیست‌لره دانیشدی.
قوزئی عراق مسئله‌سینده تورکیه، ایران و عراق آراسیندا اوچلو مکانیزم یارادیلدیغینی دئین اردوغان، "نفت بوروسونو باغلاما قرارینی" دا اوچ اؤلکه‌نین بیرگه وئرجیینی آچیقلادی.
اردوغان، عراق کورد بؤلگه‌سل رهبرلیگی‌نین 25 سپتامبردا گئچیریلن یاسادیشی مستقیل‌لیک رفراندومونون هئچ بیر حقوقی اساسی اولمادیغینی بیر داها وورغولایا‌راق،
"بونون (قانون‌سوز رفراندوم) فدرال پارلمان‌دان اونای آلابیلمه‌یه‌جگی ده کسین. عراق مرکزی حکومتی بورو رسمن آچیقلاییب دا. عراق آنایاسا محکمه‌سی ده رفراندوم قرارینی آسقییا آلمیش، بونون دوردورولماسی لازیم اولدوغونا حؤکم ائتمیشدی" دئدی.
پرزیدنت، مسعود بارزانی‌نین بو آددیم‌دان واز گئچمک‌دن باشقا چاره‌سی اولمادیغینی بیلدیردی،
"اونون بو ایشی بیتیرمه‌سی لازیم‌دیر، باشقا چاره‌سی یوخ. عکس حالدا، معین بیر تقویم ایچری‌سینده آددیم‌لاری آتماق مجبوریتینده قالاجاغیق" دئدی.
اردوغان، آیریجا،
"بیز نه دئدیک کی داها اول؟ گونئییمیزده بیر ترور دهلیزی اولوشدورتمایاجاییق. بونون ایلکی سوریه‌نین قوزئیی... من (گئچن آیکی آمریکا سفریمده پرزیدنت دونالد) ترومپلا آچیق دانیشدیم. بیز گونئییمیزده اگر بئله بیر شئی اولسا کسینلیکله مداخیله ائدریک. حاضردا عینی شئی قوزئی عراق اوچون گئچرلی‌دیر" دئیه دانیشدی.
